钦定古今图书集成/明伦汇编/氏族典/第394卷 > 李直养
## 钦定古今图书集成/明伦汇编/氏族典/第394卷 > 李直养

按《万姓统谱》：“直养字无害，广陵人，待制正己孙。正己
尝寓家海盐。淳熙中，直养为丞其县，甚著名绩。绍熙
初，摄华亭部使者，以才荐，特改为海盐令。初莅县，遭
大旱，直养祷之得雨，百姓歌颂。修起学校，延教谕朱
沆为师，严督章程，诵弦相闻。置乡底堰八十馀所及
长丰闸，又自蓝田庙开浦十八里至鲍郎场，以便盐”
运，民被其利。